17 bruilofsgaste sterf toe boot sinkBali, Indonesië Minstens 17 mense is dood en 24 word vermis nadat ŉ boot met bruilofsgaste in Bali, Indonesië, gesink het. “Agt mense is Dinsdag ná die ongeluk gered,” het Sutopo Nugroho, woordvoerder vir die nasionale rampbestuuragentskap, Woensdag gesê. Die boot was glo van Raas-eiland na Bali onderweg toe sy enjin onklaar geraak het. Volgens plaaslike media was die bruidegom ook aan boord, maar dit is nie duidelik of hy die ongeluk oorleef het nie. Die soektog hervat Donderdag.